Hoffmann 2CV

Hoffmann 2CV Cabrio je automobil založený na prestavbe Citroënu 2CV (Kačica).

Dizajn a prvý prototyp vyvinul v roku 1988 Wolfgang Hoffmann. Vzhľadom na to, že je automobil koncipovaný ako stavebnica (výrobca predáva samostatné súčasti), tak veľa vozidiel bolo vyrobených ako domáci projekt. Približne 250 profesionálne postavených vozidiel odišlo z dielne v Hohenfurchu.

Súbor obsahuje karosériu s oceľovou výstužou (posilnenie rámu), dve bočné okná, sklápaciu strechu, veko kufra a všetky ďalšie potrebné diely (skrutky, matice, pánty, atď).

K dnešnému dňu je registrovaných približne 1 700 vozidiel tohto typu v Európe , predovšetkým v Nemecku a vo Francúzsku. Niekoľko áut bolo predaných aj do Japonska a Spojených štátov amerických. 

 Externé odkazy 
 Oficiálna stránka 

 Zdroj 


Kategória:Automobily Citroën
Kategória:Malé automobily
Kategória:Kabriolety